

**Správa o činnosti klubu anglického jazyka**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Spojená škola, Jarmočná 108, Stará Ľubovňa |
| 1. Názov projektu | Gramotnosťou k trhu práce |
| 1. Kód projektu ITMS2014+ | 312011Z574 |
| 1. Názov pedagogického klubu | Klub anglického jazyka |
| 1. Dátum stretnutia pedagogického klubu | 20. 03. 2023 - Pondelok párny týždeň |
| 1. Miesto stretnutia pedagogického klubu | Spojená škola, organizačná zložka Obchodná akadémia, Jarmočná 132, Stará Ľubovňa |
| 1. Meno koordinátora pedagogického klubu | Mgr. Alexandra Reľovská |
| 1. Odkaz na webové sídlo zverejnenej správy | <https://oasl.edupage.org/a/gramotnostou-k-trhu-prace> |

|  |
| --- |
| 1. **Manažérske zhrnutie:**   ***Stručná anotácia:*** Členovia klubu sa venovali problematike **Implementovania aktivít na rozvoj čitateľskej gramotnosti v odbornom texte**. Naším úsilím je prostredníctvom zaujímavých textov a motivujúcich čitateľských aktivít naučiť žiakov používať efektívne čitateľské stratégie vedúce k dobrým výsledkom a k pozitívnym postojom k celoživotnému vzdelávaniu sa. Počas praxe sme vyskúšali viaceré čitateľské stratégie a naším cieľom bolo odprezentovať tie, ktoré sa ukázali ako vhodné i v jazykovo rôzne vybavených skupinách.  ***Kľúčové slová:*** čítanie s porozumením, čitateľská gramotnosť, text, odborný cudzí jazyk |
| 1. **Hlavné body, témy stretnutia, zhrnutie priebehu stretnutia:**   ***Zámerom stretnutia***, ktoré viedol koordinátor činnosti klubu bolo doplniť si informácie potrebné pri plánovaní práce s odborným textom v cudzom jazyku, aby bolo možné rozvíjať čitateľskú gramotnosť študentov. To by malo pedagógov inšpirovať a pomôcť im pri príprave vlastných vyučovacích hodín zameraných na prácu s odborným textom.  ***Téma stretnutia***  **Implementovanie aktivít na rozvoj čitateľskej gramotnosti v odbornom texte.**  ***Definovanie problému***  V súčasnosti sa kladie veľký dôraz na čitateľskú gramotnosť študentov a na fakt, že študenti nečítajú dostatočné množstvo literatúry, nielen odbornej, ale aj všeobecnej. Vyučujúci preto hľadajú možnosti a inovatívne riešenia, ako zvýšiť motiváciu študentov čítať a ako čítať s porozumením tak, aby boli úspešní nielen v budúcej praxi, ale aj na záverečnom testovaní z jazyka.  Pri práci s odborným textom v cudzom jazyku sa snažíme, aby úlohy nepôsobili jednotvárne, nezáživne, nudne. Osvedčili sa nám nasledujúce stratégie a aktivity:   * **vizualizácia** objektov spomínaných v textoch samotných, * **ukážky krátkych filmov** a videí, ktoré sú ľahko a rýchlo dostupné na internete * **aktivita EXPERTI**: každý študent/ka čítal len jeden text a následne sme vytvorili skupiny, v ktorých sa stretli študenti (podľa počtu textov) teda traja, resp. šiesti, a títo vzájomne prezentovali svoj text/tému. Ostatní počúvali, kládli otázky z pracovných listov, zapisovali si. Vyučujúci monitoroval a riešil príp. problémy s výslovnosťou, prekladom, správnou tvorbou otázok a iné, podľa potreby. Eliminovali sme frontálne vyučovanie na minimum. K slovu sa tak v menších skupinách dostali aj slabší študenti, bez ostychu reagovali, a posilnili si tak svoje nie len čitateľské zručnosti ale aj zručnosť aktívne počúvať a písať si poznámky. V rámci vlastnej produkcie študenti mali priestor vyjadriť vlastný názor na danú tému, diskutovať, pýtať sa. Boli povzbudení priniesť si na vyučovanie cudzieho jazyka svoje vlastné zariadenia – laptopy, smartphony a tieto používať podľa potreby bez obáv, a to najmä na rýchle nájdenie významu nových slov a ich výslovnosti, nájdenie ukážok a videí súvisiacich s témou. * Študenti, ktorí majú problém s čítaním používali na hodine **čítačku**, a to najmä, ak mali problémy s výslovnosťou a správnym prečítaním číselných údajov, veličín, jednotiek, rokov a pod. * Na záver hodiny sme si obsah textov zopakovali frontálne s upozornením na náročné výrazy, kľúčové slová, odbornú terminológiu, tvorbu otázok a podobne. * snahou nie je robiť prácu za študentov, ale viesť ich k samostatnej práci na sebe samom (**autonómne učenie**), preto študentom dopĺňame aj iné dostupné materiály, ktoré môžu sami využívať ako podporu pri učení sa, napr.platforma TED, odborné slovníky ako Webopedia, fraze.it, Glosbe, Dictiome, interaktívne materiály, existujúce portály: BBC Education Guide, Breaking News English, Cambridge International, Cordis Europa EU, Discovery English, HeadsupEnglish, Listen a Minute ap. * **stratégia Reading to remember (metóda čítania vedúca k zapamätaniu si) - SQ3R**   S=SURVEY – prieskum v sebe zahŕňa rýchle preštudovanie si materiálu za účelom získania prehľadu o obsahu a porozumenia hlavnej myšlienke textu, príp. osobe (pozícii) autora. Q=QUESTION – vytvor otázky pred čítaním, na ktoré by si rád získal odpoveď po prečítaní. Napomôžu zapamätaniu si informácii v texte.  R1=READ – čítaj: text prečítajte dva krát; počas prvého čítania všímajte si nadpisy, abstrakt, zhrnutie, diagramy, schémy, atď. Hľadajte odpovede na otázky, ktoré ste si sami položili v predošlej fáze. Počas druhého čítania si robte poznámky. Pomôžu vám pri finálnom opakovaní.  R2=RECALL/RECITE – voľne prerozprávaj: rekapitulujte, čo ste sa naučili: knihu zatvorte, materiál odložte a urobte si poznámky z toho, čo ste si zapamätali. Tieto si skontrolujte s pôvodným textom. Text opäť prečítajte po častiach (odstavcoch) a opakujte si, čo už viete.  R3=Review – zhrň, zosumarizuj: zhrňte, zosumarizujte to, čo už viete, skontrolujte si hodnovernosť informácií vo vašich poznámkach, prečítajte si vami stanovené otázky, odpovedzte na ne spamäti. Tento proces zopakujte o niekoľko dní.  Osvedčila sa nám nasledujúca modifikácia metódy: Prezrite si text, obrázky, grafy, anotáciu, zhrnutie (všetko, čo je súčasťou textu, s ktorým budete pracovať) a aktivizujte si tak predchádzajúce vedomosti o danej téme.   * Pokúste sa jednou vetou povedať / napísať predpoklad, o čom text bude. * Prezrite si podnadpisy a prečítajte prvú vetu každého odseku. * Zmeňte podnadpisy na otázky. * Prečítajte si pozorne obsah každého odseku a odpovedajte na otázku vytvorenú z podnadpisu. * Pripravte si otázky do diskusie k prečítanej téme. * Pokúste sa graficky spracovať text (vytvorte schému, pracovný postup, atď.). * Vypíšte z textu kľúčové slová z textu. * Napíšte krátke zhrnutie textu (krátky sumár v rozsahu max. päť riadkov). * Sumár dajte skontrolovať spolužiakovi, resp. odovzdajte na kontrolu učiteľovi. |
| 1. **Závery a odporúčania:**   Práca s odborným textom je náročná, avšak existujú spôsoby, ako si ju uľahčiť. Každý študent i učiteľ si musí nájsť svoj spôsob, ktorý mu vyhovuje, či už je to čítanie potichu, nahlas, cez čítačky textov, s perom, ceruzkou, zvýrazňovačom v ruke, s pomocným papierom, slovníkom, či bez nich. Nie je jednoduché vzbudiť u žiakov záujem o prácu s odborným textom v cudzom jazyku, avšak takáto práca prináša so sebou množstvo benefitov.  Pri príprave materiálu na čítanie je potrebné myslieť na to, aby bol text vždy prehľadný a členený na odseky, kľúčové slová v ňom by mali by mali byť zvýraznené a text by mal byť umiestnený na strane vľavo, resp. tak, aby bol ponechaný okraj a študent si mohol zapisovať poznámky na margo strany.  Odporúčame tiež: - používať pri plánovaní práce profesionálnu metodiku,   * rozširovať si svoj repertoár príprav hodín zameraných na prácu s odborným textom, * vymieňať si skúsenosti, diskutovať o nových možnostiach na rozvoj čitateľskej gramotnosti, * predchádzať negatívnym zážitkom žiakov vyplývajúcim z nejasných zadaní, príliš zložitých textov (neodpovedajúcim jazykovej úrovni žiakov) * aktualizovať odborné témy a texty, ktoré sa budú na hodinách jazyka preberať na základe vedomostí študentov (individuálny prístup, záujmy, schopnosti ap.) |

|  |  |
| --- | --- |
| 1. Vypracoval (meno, priezvisko) | PaedDr. Katarína Barlíková |
| 1. Dátum | 20. 03. 2023 |
| 1. Podpis |  |
| 1. Schválil (meno, priezvisko) | Mgr. Alexandra Reľovská |
| 1. Dátum |  |
| 1. Podpis |  |

**Príloha:**

Prezenčná listina zo stretnutia klubu anglického jazyka

Príloha správy o činnosti klubu anglického jazyka 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Spojená škola, Jarmočná 108, Stará Ľubovňa |
| Názov projektu: | Gramotnosťou k trhu práce |
| Kód ITMS projektu: | 312011Z574 |
| Názov pedagogického klubu: | Klub anglického jazyka |

# **PREZENČNÁ LISTINA**

Miesto konania stretnutia: online

Dátum konania stretnutia: 20. 03. 2023

Trvanie stretnutia: od 15.00 h do 18.00 h

Zoznam účastníkov/členov klubu anglického jazyka:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Alexandra Reľovská |  | SŠ, org. zložka OA |
| 2. | Mgr. Anna Bobulská |  | SŠ, org. zložka OA |
| 3. | PaedDr. Katarína Barlíková |  | SŠ, org. zložka OA |
| 4. | Mgr. Lucia Fröhlichová |  | SŠ, org. zložka OA |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi klubu anglického jazyka a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |